ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

.....ช.ชดา
โดนแซวว่าห้องทำงานที่บรรษัทบริหารสินทรัพย์ไทย (บสท.) องค์กรแก้หนี้ตอนต้มยำกุ้งที่ถูกเอาหนี้เน่ามาบริหารของ สมเจตน์ หมู่ศิริเลิศ ที่ปัจจุบันเป็นประธานเจ้าหน้าที่บริหาร ธนาคารธนชาต ห้องดำปี๋ เพราะโดนควันบุหรี่รมเนื่องจากเครียดเลยสูบจัด แต่ตอนนี้ชีวิตป๋าลั้ลลามาก เพราะได้กลับไปอยู่ที่เดิม แถมแอกทีฟสุดเหวี่ยง แต่ยังสูบบุหรี่ครั้งละ 23 มวนไม่เลิก 
แต่ใครผ่านมาแถวสี่แยกปทุมวัน...เวลา 1 ทุ่มของวันที่ 10 พ.ย.นี้...ไม่ต้องตกใจว่าเกิดอะไรขึ้นกับตึกหอศิลป์ ที่เปลี่ยนเป็นจอหนังขนาดยักษ์ชั่วข้ามคืน...ก้อป๋าสมเจตน์ นำเทคนิคใหม่ล่าสุดมาใช้ครั้งแรกในไทย 3D Projection Mapping มาฉายภาพสไลด์เสมือนจริงมาเล่นกับผู้คนที่เดินผ่านไปมา 
ที่คุณพี่เขารุกหนักขนาดนี้ ก็เพื่อสร้างกระแสกระหึ่มเมืองก่อนที่จะยิงหนังโฆษณารถยนต์ตัวใหม่เพื่อตอกย้ำ “สินเชื่อทะเบียนรถยนต์” ตัวจริงของประเทศ แหม...เพิ่งได้รับตำแหน่ง CEO คนใหม่สดๆ ไฟแรงได้ใจจริงๆ
...l...ดีใจกับ ศรันย์ทร ชุติมา รองกรรมการผู้จัดการ ธนาคารไทยพาณิชย์ ที่อดทนพากเพียรโชว์ฝีมือเบียดเด็กใหม่จนเข้าตา กรรณิกา ชลิตอาภรณ์ และ ดร.วิชิต สุรพงษ์ชัย พอได้โปรโมตให้ดูหนี้เน่า พี่เขาก็วางแผนงานทันทีปีนี้ต้องลดเอ็นพีแอลให้ต่ำกว่า 4% ช.ชดา เอาใจช่วยให้ทำได้ดั่งใจคิด
...l...วันที่ 19 พ.ย.นี้ สุภัค ศิวะรักษ์ ซีอีโอ ธนาคารซีไอเอ็มบี (ไทย) จะบินไปร่วมแกรนด์โอเพนนิง ซีไอเอ็มบี แบงก์ ที่พนมเปญ ถือโอกาสนี้เยี่ยมเยียนลูกค้าในกัมพูชาซะเลย เพราะมีมากมายหลายรายอยู่
อีกคนที่ช่วงนี้แทบไม่ได้อยู่ในประเทศไทย เพราะต้องบินไปจัดทัพธนาคารท้องถิ่นที่ไปเปิดไว้ในหลายประเทศ ชาติศิริ โสภณพนิช กรรมการผู้จัดการ ธนาคารกรุงเทพ ที่ทำงานหนักบินไปก็บินมา เพื่อให้แบงก์อยู่ตัวจะได้วางใจให้ขยายงานอย่างเต็มที่ 
...l...ใครอยากได้ยาอมมหาเสน่ห์ เจอหน้าพี่เอ๊าะ สาธิต รังคสิริ อธิบดีกรมสรรพากร ลองขอชิมดู ช.ชดา ไปลองมาแล้วเป็นยาหอมอัดเม็ดของไทยนี่เอง แก้เป็นลมจากการเสียภาษีได้อย่างดีทีเดียว อิอิ